Yuqori chastotali quritgichlar

|
Yuqori chastotali quritgichlar
|
bet | 6/10 | Sana | 03.02.2024 | Hajmi | 30,63 Kb. | | #151035 |
Bog'liq Mavzu Barabanli quritish qurilmasi hisoblash. Reja Kirish-www.fayllar.orgYuqori chastotali quritgichlar
Qalin qatlamli materiallarning yuzasi va uning ichki qismlarida temperatura va namlikni boshqarish zarur bo`lganda yuqori chastotali tok maydoni (10 kGts gacha) dan foydalanish mumkin. Bu usul bilan plastik massalar va boshqa dielektrik xossali materiallarni quritish mumkin. YUqori chastotali quritgichdan foydalanilganda material butun qatlam bo`yicha bir tekis qiziydi. Asosiy kamchiligi 1 kg namlikning bug’lanishi uchun 5 kVt gacha energiya sarf bo`ladi.
Material yuqori chastotali tokka ulangan kondensatorlar o`rtasiga joylashtiriladi. O`zgaruvchan elektr toki ta`sirida quritilayotgan materialning molekulalari tebranma harakatga keladi, bunda material butun xajmi bo`yicha bir xil qiziydi. Materialning yuzasidan issiqlik tashqi muhitga tarqaladi, shu sababli temperatura material markazidan uning sirtiga tomon kamayib boradi. Namlik ham markazdan material sirtiga tomon kamayadi. SHunday qilib yuqori chastotali quritishda temperatura va namlik gradientlarining yo`nalishlari bir xil bo`ladi, natijada namlikning material markazidan uning sirti tomon harakati tezlashadi. SHu sababli yuqori chastotali quritishning tezligi konvektiv quritish tezligiga nisbatan ancha katta buladi.
Dielektrik quritgichlarda qalin qatlamli materiallarni bir tekisda quritish maqsadga muvofiqdir, biroq bunga ko`p energiya sarf bo`ladi. Bundan tashqari dielektrik quritgichning tuzilishi murakkab, ularni ishlatish esa ancha qimmat. SHu sababli yuqori chastotali quritgichlardan faqat qimmatbaho dielektrik materiallarni suvsizlantirishda foydalanish iqtisodiy samara beradi.
Sublimatsiyali quritgichlar.
Materiallarni muzlagan holda yuqori vakuum ostida suvsizlantirish sublimatsiyali quritish deb ataladi. Bunday sharoitda materialdagi namlik muz holida bo`lib, so`ngra bu muz suyuqlik holiga o`tmasdan to`g’ridan- to`g’ri bug’ga aylanadi. Sublimatsiyali quritishdagi qoldiq bosim 1,0-0,1 mm simob ustuniga (yoki 0,013-0,133 kPa) teng. Natijada quritish jarayoni ancha past temperaturalarda (- 50oС atrofida) boradi.
Quritgich uchta element (quritish kamerasi, kondensator – muzlatgich, vakuum-nasos) dan tashkil topgan. Kondensatni sovitishga mo`ljallangan sovitish qurilmasi esa rasmda ko`rsatilgan. Quritish kamerasi yoki sublimator davriy ravishda ishlaydi. Sublimatorning ichidagi etajerkalarga ichi bo`sh tokchalar o`rnatilgan. Tokchalarning ichida issiq suv nasos yordamida tsirkulyatsiya qilinadi. Tokchalarning ustiga quritiladigan material solingan maxsus idishlar joylashtiriladi.
Sublimatordan chiqqan suv bug’i va havo aralashmasi kondensatorga o`tadi. Kondensator issiqlik almashinish qurilmasidan iborat bo`lib, uning ichida joylashgan to`rga trubalar mahkamlangan. Bu kondensator trubalarining orasidagi bo`shliqqa sovituvchi agent (masalan, ammiak) beriladi. Kondensatorda suv bug’i kondensatsiyaga uchrab muz hosil qiladi, havo esa vakuum-nasos yordamida so`rib olinadi. Ishlash davomida kondensator trubalari muz bilan qoplanib qoladi, uni eritish uchun sovituvchi agent o`rniga issiq suv yuboriladi.
Material tarkibidan namlikni chiqarib yuborish uch bosqichdan iborat: 1) quritish kamerasida bosim kamayishi bilan namlikning o`z-o`zidan muzlashi sodir bo`ladi va materialni uzidan chikkan issiqlik hisobiga muzning bug’ga aylanishi yuz beradi (bunda bor namlikning 15% i ajraladi); 2) namlikning asosiy qismi sublimatsiya yo`li bilan ajralishi, bu quritishning o`zgarmas tezlik davriga to`g’ri keladi; 3) qolgan namlik materialdan issiqlik ta`sirida ajratiladi. Sublimatsiyali quritish paytida namlikning material yuzasidan bug’ holida tarqalishi effuziya (ya`ni bug’ malekulalarining bir-bir bilan o`zaro to`qnashmasdan erkin harakati) yo`li bilan boradi.
Sublimatsiyali quritish uchun past temperatura va kam miqdordagi issiqlik talab qilinadi, biroq energiyaning umumiy sarfi va qurilmani ishlatishga ketadigan umumiy mablag’ sarfi boshqa quritish usullariga qaraganda (dielektrik quritishdan tashqari) ancha yuqori. SHu sababli sublimatsiyali quritish ayrim paytlardagina ishlatiladi. Xozirgi kunda sublimatsiya usuli bilan asosan yuqori temperaturalarga chidamsiz va biologik xossalari uzoq vaqt saqlanib qolishi zarur bo`lgan qimmatbaho moddalar (penitsilin va boshqa meditsina preparatlari, yuqori sifatli kimyo mahsulotlari) quritiladi.
|
| |